**สรุปผลการประชุม ก.จ.**

**ครั้งที่ 1/๒๕67**

**เมื่อวันที่ 25 มกราคม 2567 เวลา 13.00 น.**

………………………..

1. หารือการแต่งตั้งข้าราชการองค์การบริหารส่วนจังหวัดผู้สอบคัดเลือกได้ให้ดำรงตำแหน่งต่างสายงานจากสายงานประเภททั่วไป ให้ดำรงตำแหน่งสายงานประเภทวิชาการ

- องค์การบริหารส่วนจังหวัด พ. ต้องพิจารณาแต่งตั้งนาย ณ. ผู้ผ่านการสอบคัดเลือกให้ดำรงตำแหน่งและระดับตามที่ได้ประกาศรับสมัคร ในตำแหน่งนักวิชาการสาธารณสุข ระดับปฏิบัติการ โดยให้ได้รับเงินเดือนสำหรับประเภทวิชาการ ระดับชำนาญการ อัตราเงินเดือนขั้นสูง (ขั้นที่ 32.5) 49,480 บาท ซึ่งต้องมีระยะเวลาการดำรงตำแหน่งในสายงานและได้ปฏิบัติหน้าที่ในสายงานและตำแหน่งนักวิชาการสาธารณสุข ไม่น้อยกว่า 1 ปี จึงสามารถยื่นขอรับการประเมินเพื่อเลื่อนและแต่งตั้งให้ดำรงในระดับที่สูงขึ้นตำแหน่งนักวิชาการสาธารณสุขจากระดับปฏิบัติการ เป็นระดับชำนาญการได้

2. การแต่งตั้งคณะกรรมการประเมินผลงานของข้าราชการครูองค์การบริหารส่วนจังหวัดเพื่อเลื่อน วิทยฐานะให้สูงขึ้นเป็นวิทยฐานะผู้อำนวยการเชี่ยวชาญพิเศษ

- เห็นชอบแต่งตั้งคณะกรรมการประเมินด้านวินัย คุณธรรม จริยธรรมและจรรยาบรรณวิชาชีพ และด้านคุณภาพการปฏิบัติงาน ของนายรุ่งสวัสดิ์ มณีวงษ์ ตำแหน่งผู้อำนวยการสถานศึกษา วิทยฐานะผู้อำนวยการเชี่ยวชาญ โรงเรียนราศีไศล สังกัดองค์การบริหารส่วนจังหวัดศรีสะเกษ ที่เสนอขอรับการประเมินเพื่อเลื่อน วิทยฐานะให้สูงขึ้นเป็นวิทยฐานะผู้อำนวยการเชี่ยวชาญพิเศษ ซึ่งเป็นผู้มีคุณสมบัติครบถ้วนตามที่หลักเกณฑ์กำหนด

3. การพิจารณาเทียบตำแหน่งนักบริหารงานการศึกษา ระดับต้น (หัวหน้าฝ่าย) เป็นตำแหน่งที่เทียบกับตำแหน่งหัวหน้ากลุ่ม เพื่อเป็นคุณสมบัติมาตรฐานประสบการณ์วิชาชีพผู้บริหารการศึกษา ในการยื่นขอรับใบอนุญาตประกอบวิชาชีพผู้บริหารการศึกษา

- เห็นชอบเฉพาะการเทียบตำแหน่งนักบริหารงานการศึกษา ระดับต้น (หัวหน้าฝ่าย) เป็นตำแหน่ง ที่เทียบได้กับตำแหน่งหัวหน้ากลุ่ม เพื่อเป็นคุณสมบัติมาตรฐานประสบการณ์วิชาชีพผู้บริหารการศึกษา ในการเสนอขอรับใบอนุญาตประกอบวิชาชีพผู้บริหารการศึกษา ตามข้อบังคับคุรุสภาว่าด้วยมาตรฐานวิชาชีพ พ.ศ. 2556 และพระราชบัญญัติสภาครูและบุคลากรทางการศึกษา พ.ศ. 2546

4. การกำหนดมาตรฐานกำหนดตำแหน่งนักจิตวิทยา

- มีมติเห็นชอบดังนี้

1. จัดทำมาตรฐานกำหนดตำแหน่งนักจิตวิทยา เพื่อให้องค์กรปกครองส่วนท้องถิ่น ที่มีภารกิจเกี่ยวกับงานจิตวิทยา สามารถที่จะกำหนดให้มีตำแหน่งดังกล่าว โดยความเห็นชอบของ ก.จ.จ.

2. กำหนดให้ตำแหน่งนักจิตวิทยา เพิ่มเติมในกลุ่มงานที่เกี่ยวข้องเกื้อกูลกัน ตามมาตรฐานกำหนดตำแหน่งของข้าราชการและพนักงานส่วนท้องถิ่น ในกลุ่มที่ 6 กลุ่มสาธารณสุขและสิ่งแวดล้อม

5. แผนและขั้นตอนการปฏิบัติเกี่ยวกับกระบวนการสอบแข่งขัน

- เห็นชอบแผนและขั้นตอนการปฏิบัติเกี่ยวกับกระบวนการสอบแข่งขันข้าราชการหรือพนักงานส่วนท้องถิ่น

6. การดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางข้าราชการองค์การบริหารส่วนจังหวัดยังไม่ได้ดำเนินการสรรหา

- เห็นชอบมอบหมายให้คณะกรรมการข้าราชการองค์การบริหารส่วนจังหวัด (ก.จ.จ.) เป็นหน่วยดำเนินการสรรหาผู้มาดำรงตำแหน่งในสายงานผู้บริหารที่ว่างตามประกาศ ก.จ. เรื่อง มาตรฐานทั่วไปเกี่ยวกับ การสอบคัดเลือกและการคัดเลือกข้าราชการองค์การบริหารส่วนจังหวัดให้ดำรงตำแหน่งสายงานผู้บริหาร พ.ศ. 2560 แก้ไขเพิ่มเติมถึง (ฉบับที่ ๗) พ.ศ. ๒๕๖๖

.........................................................................

**สรุปผลการประชุม ก.ท.**

**ครั้งที่ 1/๒๕67**

**เมื่อวันที่ 25 มกราคม 2567 เวลา 14.00 น.**

………………………..

1. การพิจารณาเทียบตำแหน่งนักบริหารงานการศึกษา ระดับต้น (หัวหน้าฝ่าย) เป็นตำแหน่งที่เทียบกับตำแหน่งหัวหน้ากลุ่ม เพื่อเป็นคุณสมบัติมาตรฐานประสบการณ์วิชาชีพผู้บริหารการศึกษา ในการยื่นขอรับใบอนุญาตประกอบวิชาชีพผู้บริหารการศึกษา

- เห็นชอบเฉพาะการเทียบตำแหน่งนักบริหารงานการศึกษา ระดับต้น (หัวหน้าฝ่าย) เป็นตำแหน่งที่เทียบได้กับตำแหน่งหัวหน้ากลุ่ม เพื่อเป็นคุณสมบัติมาตรฐานประสบการณ์วิชาชีพผู้บริหารการศึกษา ในการเสนอ ขอรับใบอนุญาตประกอบวิชาชีพผู้บริหารการศึกษา ตามข้อบังคับคุรุสภาว่าด้วยมาตรฐานวิชาชีพ พ.ศ. 2556 และพระราชบัญญัติสภาครูและบุคลากรทางการศึกษา พ.ศ. 2546

2. การกำหนดมาตรฐานกำหนดตำแหน่งนักจิตวิทยา

- มีมติเห็นชอบดังนี้

1. จัดทำมาตรฐานกำหนดตำแหน่งนักจิตวิทยา เพื่อให้องค์กรปกครองส่วนท้องถิ่น ที่มีภารกิจเกี่ยวกับงานจิตวิทยา สามารถที่จะกำหนดให้มีตำแหน่งดังกล่าว โดยความเห็นชอบของ ก.ท.จ.

2. กำหนดให้ตำแหน่งนักจิตวิทยา เพิ่มเติมในกลุ่มงานที่เกี่ยวข้องเกื้อกูลกัน ตามมาตรฐานกำหนดตำแหน่งของข้าราชการและพนักงานส่วนท้องถิ่น ในกลุ่มที่ 6 กลุ่มสาธารณสุขและสิ่งแวดล้อม

3. แผนและขั้นตอนการปฏิบัติเกี่ยวกับกระบวนการสอบแข่งขัน

- เห็นชอบแผนและขั้นตอนการปฏิบัติเกี่ยวกับกระบวนการสอบแข่งขันข้าราชการหรือพนักงานส่วนท้องถิ่น

4. การดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางพนักงานเทศบาลยังไม่ได้ดำเนินการสรรหา

- เห็นชอบมอบหมายให้คณะกรรมการพนักงานเทศบาล (ก.ท.จ.) เป็นหน่วยดำเนินการสรรหาผู้มาดำรงตำแหน่งในสายงานผู้บริหารที่ว่างตามประกาศ ก.ท. เรื่อง มาตรฐานทั่วไปเกี่ยวกับการสอบคัดเลือก และการคัดเลือกพนักงานเทศบาลให้ดำรงตำแหน่งสายงานผู้บริหาร พ.ศ. 2560 แก้ไขเพิ่มเติมถึง (ฉบับที่ ๗) พ.ศ. ๒๕๖๖

5. การคัดเลือกผู้ทรงคุณวุฒิใน ก.ท. เพื่อแต่งตั้งเป็นคณะทำงานพิจารณาจัดทำร่างพระราชบัญญัติระเบียบบริหารงานบุคคลส่วนท้องถิ่น (ฉบับที่ ..) พ.ศ. .... ทดแทนผู้ทรงคุณวุฒิที่ขอลาออกจากตำแหน่ง

- เห็นชอบคัดเลือกนายสรณะ เทพเนาว์ ผู้ทรงคุณวุฒิใน ก.ท. แต่งตั้งเป็นคณะทำงานพิจารณาจัดทำร่างพระราชบัญญัติระเบียบบริหารงานบุคคลส่วนท้องถิ่น (ฉบับที่ ..) พ.ศ. ....

6. การคัดเลือกกรรมการใน กสถ. แทนตำแหน่งที่ว่าง

- เห็นชอบให้คัดเลือก พ.จ.อ.ชนินทร์ ราชมณี ผู้ทรงคุณวุฒิใน ก.ท. เป็นกรรมการใน กสถ.

7. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น

- เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อน และแต่งตั้งให้ดำรงตำแหน่งสูงขึ้น จำนวน 2 ราย ดังนี้

1. พันโท อาร์ พันธุ์ดี สะอะ

2. นางสาวนัฏวดี เทพพนม

8. การโอนพนักงานเทศบาลกรณีมีเหตุผลความจำเป็น

- เห็นชอบให้โอนจำนวน 1 ราย

.........................................................................

**สรุปผลการประชุม ก.อบต.**

**ครั้งที่ 1/๒๕67**

**เมื่อวันที่ 25 มกราคม 2567 เวลา 15.00 น.**

………………………..

1. การพิจารณาเทียบตำแหน่งนักบริหารงานการศึกษา ระดับต้น (หัวหน้าฝ่าย) เป็นตำแหน่งที่เทียบกับตำแหน่งหัวหน้ากลุ่ม เพื่อเป็นคุณสมบัติมาตรฐานประสบการณ์วิชาชีพผู้บริหารการศึกษา ในการยื่นขอรับใบอนุญาตประกอบวิชาชีพผู้บริหารการศึกษา

- เห็นชอบเฉพาะการเทียบตำแหน่งนักบริหารงานการศึกษา ระดับต้น (หัวหน้าฝ่าย) เป็นตำแหน่งที่เทียบได้กับตำแหน่งหัวหน้ากลุ่ม เพื่อเป็นคุณสมบัติมาตรฐานประสบการณ์วิชาชีพผู้บริหารการศึกษา ในการเสนอ ขอรับใบอนุญาตประกอบวิชาชีพผู้บริหารการศึกษา ตามข้อบังคับคุรุสภาว่าด้วยมาตรฐานวิชาชีพ พ.ศ. 2556 และพระราชบัญญัติสภาครูและบุคลากรทางการศึกษา พ.ศ. 2546

2. การกำหนดมาตรฐานกำหนดตำแหน่งนักจิตวิทยา

- มีมติเห็นชอบดังนี้

1. จัดทำมาตรฐานกำหนดตำแหน่งนักจิตวิทยา เพื่อให้องค์กรปกครองส่วนท้องถิ่น ที่มีภารกิจเกี่ยวกับงานจิตวิทยา สามารถที่จะกำหนดให้มีตำแหน่งดังกล่าว โดยความเห็นชอบของ ก.อบต.จังหวัด

2. กำหนดให้ตำแหน่งนักจิตวิทยา เพิ่มเติมในกลุ่มงานที่เกี่ยวข้องเกื้อกูลกัน ตามมาตรฐานกำหนดตำแหน่งของข้าราชการและพนักงานส่วนท้องถิ่น ในกลุ่มที่ 6 กลุ่มสาธารณสุขและสิ่งแวดล้อม

3. แผนและขั้นตอนการปฏิบัติเกี่ยวกับกระบวนการสอบแข่งขัน

- เห็นชอบแผนและขั้นตอนการปฏิบัติเกี่ยวกับกระบวนการสอบแข่งขันข้าราชการหรือพนักงานส่วนท้องถิ่น

4. การดำเนินการสรรหาตำแหน่งสายงานผู้บริหารกรณีไม่มีบัญชีหรือบัญชีผู้ผ่านการสรรหาหมดแล้ว หรือคณะกรรมการกลางพนักงานส่วนตำบลยังไม่ได้ดำเนินการสรรหา

- เห็นชอบมอบหมายให้คณะกรรมการพนักงานส่วนตำบล (ก.อบต.จังหวัด) เป็นหน่วยดำเนินการสรรหาผู้มาดำรงตำแหน่งในสายงานผู้บริหารที่ว่างตามประกาศ ก.อบต. เรื่อง มาตรฐานทั่วไปเกี่ยวกับการสอบคัดเลือกและการคัดเลือกพนักงานส่วนตำบลให้ดำรงตำแหน่งสายงานผู้บริหาร พ.ศ. 2560 แก้ไขเพิ่มเติมถึง (ฉบับที่ ๗) พ.ศ. ๒๕๖๖

5. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้น

- ไม่เห็นชอบนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูงขึ้นจำนวน 1 ราย คือ นางปียานุช กิตตะวงค์

6. การโอนพนักงานส่วนตำบลกรณีมีเหตุผลความจำเป็น

- เห็นชอบให้โอนจำนวน 1 ราย และยุติเรื่องจำนวน 1 ราย

.........................................................................